Kristiāna ar dēliņu Emanuelu apciemo ''Lapsas mājas'' saimnieci Lieni Zemīti. Liene audzina sešpadsmitgadīgo meitu Kristiju un jau kopš bērnības nodarbojas ar kulināriju. Skolas laikā Lienei visvairāk patika kāpelēt pa kokiem un dauzīties pa āru. Viņa skolas laikā bijusi ļoti kautrīga.
Skolā visgrūtāk padevās krievu valoda. Lieni Zemīti skolas laiks iemācīja kļūt mērķtiecīgai un sasniegt iecerēto.
Gaidot Kristiānu, Liene gatavo šokolādes cepumu mīklu, lai kopā ceptu cepumus.
Šokolādes cepumu recepte
Sastāvdaļas:
- Tumšā šokolāde.
- Kokosa eļļa.
- Drupinātas mandeles (vai citi rieksti).
- Brūnais cukurs.
- Baltais cukurs.
- Milti.
- Vanilīns.
- Cepampulveris.
Pagatavošana: Pusi šokolādes izkausē, pusi sasmalcina. Pusi cukura izvēlas tumšo, pusi balto. Pieliek vanilīnu un cepampulveri, pieliek miltus un riekstus, samīca stingru mīklu.
No mīklas veido cepumus un cep 170 grādos.
Cepot cepumus, Liene stāsta Kristiānai par savu skolas laiku un attiecībām ar ģimeni un vienaudžiem.
Liene ir mainījusi vairākas skolas, augusi šķirtā ģimenē. Atceroties laiku, kad jaunā skolā bija jāiedraudzējas ar skolasbiedriem, Liene saka, ka bijis grūti, bet tomēr jebkurā situācijā svarīgi
"vienmēr nenokārt galvu un iet uz priekšu, lai vai kā!"
Kad Liene mācījās skolā, arī viņas klasē bija meitene, kura gaidīja bērnu, arī tad sabiedrības attieksme bija neviennozīmīga, ne sevišķi pozitīva.
Liene aicina Kristīni nebaidīties sapņot:
"Notiek dzīvē visādi kāpumi un kritumi, bet nevajag baidīties sapņot, jo nekad nevar zināt, kad sapnis piepildīsies. Tas nenotiek, protams, uzreiz, bet vajag ļoti, ļoti vēlēties."